לליב סיון

לליב סיון (נולדה ב-24 ביולי 1981) היא שחקנית, במאית ויוצרת ישראלית.

ביוגרפיה 
סיון נולדה וגדלה בקריית גת. למדה בתיכון רוגוזין קריית גת. שירתה בצה"ל כמפקדת מחלקת טירוניות והשתחררה לאחר שירות קבע בדרגת סגן. לאחר השחרור מצה"ל עברה להתגורר בבריסל ועבדה בשגרירות ישראל באיחוד האירופי. לאחר מכן חזרה לישראל והחלה את לימודיה האקדמיים. למדה אמנות חזותית במדרשה לאמנות בבית ברל. בשנת 2011 סיימה לימודי תואר ראשון בקולנוע וטלוויזיה באוניברסיטת תל אביב .

סיון החלה את דרכה המקצועית בבימוי בעולם הווידאו קליפים והציגה עבודות וידאו ארט בתערוכות שונות.

כיום היא עוסקת בבימוי ועריכה לטלוויזיה ולקולנוע, מביימת פרסומות וקליפים ובמאית סקנד יוניט בסדרות טלוויזיה שונות.

בין היתר הייתה מעורבת בבימוי הסדרות "בשבילה גיבורים עפים", "ביום שהאדמה רעדה", "אזהרת מסע", "ירושלים" ועוד.

בשנת 2018 זכתה בפרס השחקנית בפסטיבל הסרטים הבינלאומי חיפה עבור תפקידה כאליס בסרט "עירום", עליו הייתה גם מועמדת לפרס אופיר.

בשנת 2020 שיחקה לצד תומר קאפון בסדרת הטלוויזיה "אחד על אחד" ששודרה בכאן 11. מאוגוסט 2021 מביימת את הסדרה לנוער לחינוכית: "מיוחדת" שכתבו ויצרו מיכל קופר-קרן וליאור ירון. מתגוררת בתל אביב עם בן זוגה וילדיהם.

פילמוגרפיה נבחרת

קישורים חיצוניים

הערות שוליים 

שחקניות ישראליות
במאיות ישראליות
קריית גת: אישים
בוגרי תיכון רוגוזין (קריית גת)
בוגרות המדרשה לאמנות
בוגרות החוג לקולנוע וטלוויזיה באוניברסיטת תל אביב
שחקנים ישראלים
במאים ישראלים
בוגרי המדרשה לאמנות
בוגרי החוג לקולנוע וטלוויזיה באוניברסיטת תל אביב
זוכי תחרות פרסי הטלוויזיה לילדים ולנוער: במאים
ישראליות שנולדו ב-1981
ישראלים שנולדו ב-1981